คือหนูปวดท้องข้างขวาข้างซ้ายสลับกันค่ะ มันเกี่ยวกับยาคุมที่หนูกินเข้าไปไหมค้ะ หนูกินยาคุมแอนนาค่ะ กินจะหมดแพงแรกแล้ว แต่ก่อนที่หนูยังไม่กินหนูไม่เคยเป็นแบบนี้ค่ะ
สวัสดีค่ะ อาการปวดท้องอาจมีสาเหตุจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง อาจปวดสลับไปมาได้-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดอาจเป็นผลข้างเคียงจากยาคุมกำเนิดได้เช่นกัน แต่เจอค่อนข้างน้อย แนะนำหาสาเหตุอื่นๆที่เป็นไปได้ ดังกล่าวไปก่อนการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไป